Diari Oficial de la Generalitat Valenciana


Sumari del DOGV 4786, del 30-06-2004 (2004/6754)

ACORD 25 de juny de 2004, del Consell de la Generalitat, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es reduïx el seu capital social i es modifiquen els seus Estatuts.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4786

Data del DOGV
:   30-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6754


Data del document
:   25-06-2004

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * ampliació de capital
    * empresa pública
    * capital social
    * legislació
    * reglament intern

ACORD 25 de juny de 2004, del Consell de la Generalitat, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es reduïx el seu capital social i es modifiquen els seus Estatuts. [2004/M6754]
  
El Consell de la Generalitat, en la reunió del dia 25 de juny de 2004, va adoptar l'acord següent:
  
El Reial Decret Legislatiu 1.564/1989, de 22 de desembre, pel qual es va aprovar el Text Refós de la Llei de Societats Anònimes, establix, en els articles 144 i 164, que tant la modificació dels Estatuts com la reducció del capital social correspon acordar-la a la Junta General d'Accionistes.
  
La Generalitat és l'únic soci de la mercantil Ciutat de les Arts i de les Ciències, SA, per això correspon al Consell de la Generalitat, constituït en Junta General Universal d'Accionistes, tant l'adopció de l'acord de modificació dels Estatuts de la societat com la reducció del seu capital social, d'acord amb el que establixen els Estatuts de la societat aprovats pel Decret 225/1991, de 9 de desembre, del Consell de la Generalitat.
  
Per tot això, el Consell de la Generalitat, reunit a València el dia 25 de juny de 2004, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els punts següents de l'ordre del dia de la sessió:
  
1r Acordar la modificació de l'article 7 dels Estatuts socials perquè reflectisca la situació del capital social després de l'últim desembors de dividends passius.
  
2n Acordar la reducció del capital social en la xifra de 131.710.360 euros, mitjançant l'amortització de 36.470 accions, concretament els números 24.023 a 60.492, ambdós inclusivament, de 4.000 euros de valor nominal cada una d'elles.
  
3r Acordar la modificació de l'article 7 dels Estatuts socials reduint el capital social en la mateixa quantitat a la de la reducció acordada i tornant a numerar les accions.
  
4t Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
5é Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat, esta n'és soci únic.
  
Després de la deliberació oportuna i en no haver-hi intervencions la constància de les quals se sol·licita, el Consell de la Generalitat, en la condició de Junta General d'Accionistes, amb el caràcter d'universal, per unanimitat
  
ACORDA
  
Primer
  
Modificar l'article 7 dels Estatuts socials, perquè reflectisca la nova situació del capital social després de l'últim desembors de dividends passius de 89.103.631 d'euros efectuat en el mes de març de 2004 mitjançant aportació dinerària en efectiu. Queda pendent el desembors de 06.229.343 euros que s'efectuarà mitjançant una aportació dinerària en efectiu en el mes d'octubre de 2004.
  
La nova redacció de l'article dels Estatuts socials serà la següent:
  
«Article 7
  
El capital social es fixa en 897.254.204 euros, dividit en 87.318 accions nominatives, numerades correlativament de l'u al vuitanta-set mil tres-cents divuit, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 60.492 es troben íntegrament desemborsades. Les accions números 60.493 a 87.318 es troben desemborsades tan sols en un 65,23%. La part no desemborsada ascendeix a la xifra de 81.541.878 euros. El desembors pendent s'efectuarà mitjançant una aportació dinerària en efectiu en el mes d'octubre de 2004. En representació de totes estes accions s'emetrà un títol múltiple».
  
Segon
  
Reduir el capital social en la xifra de 919.066.113 euros, mitjançant l'amortització de 36.470 accions, concretament de les accions número 24.023 a 60.492, ambdós inclusivament, de 4.000 euros de valor nominal cada una d'elles, que pertanyen totes elles a la Generalitat, únic soci de Ciutat de les Arts i de les Ciències, SA.
  
Esta amortització implica la modificació de la numeració de les accions que aniran de la 1 a la 50.848, correlativament numerades, de 4.000 euros de valor nominal cada una d'elles. S'entén que la reducció és efectiva des de la data de l'acord de la Junta General.
  
L'acord s'adopta tenint en compte l'informe del soci únic de data 23 de juny de 2004.
  
Tercer
  
Modificar l'article 7 dels Estatuts socials, reduint el capital social en la mateixa quantitat a la de la reducció de capital acordada i tornar a numerar les accions. La nova redacció de l'article dels Estatuts socials serà la següent:
  
«Article 7
  
El capital social es fixa en 590.558.152 euros, dividit en 50.848 accions nominatives, numerades correlativament de l'u al cinquanta mil vuit-centes quaranta-vuit, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 24.021 es troben íntegrament desemborsades. Les accions números 24.022 al 50.848 es troben desemborsades en un 65,23%. La part no desemborsada ascendix a la xifra de 45.408.607 euros. El desembors pendent s'efectuarà mitjançant una única aportació dinerària en efectiu en el mes d'octubre de 2004. En representació d'estes accions s'emetrà un títol múltiple».
  
Quart
  
Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Cinqué
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords que s'hi han pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
València, 25 de juny de 2004
  
El conseller secretari del Consell de la Generalitat,